### ŠKOLSKI PREVENTIVNI PROGRAM, šk.god. 2022./2023.

***Voditelj /i ŠPP:*** Evelina Kovačić Šimunić (pedagoginja), Violeta Pranjić (ravnateljica), Igor Radmilović (knjižničar), Biserka Saboliček (učiteljica razredne nastave), Darija Kivač (učiteljica glazbene kulture)

PROCJENA STANJA I POTREBA:

Cjelokupno odgojno-obrazovno djelovanje treba biti usmjereno na razvijanje pozitivnih osobina ličnosti svakog učenika, stjecanje i primjenu znanja i vještina, navika i vrijednosti koje su usmjerene na razvoj humanih i tolerantnih odnosa prema drugim ljudima, prirodi te materijalnim i duhovnim dobrima društva. Tome treba pridonijeti razvoj pozitivne slike o sebi, tj. jačanje samopouzdanja i fizičkog zdravlja. Jedino učenici sa razvijenim samopouzdanjem i pozitivnom slikom o sebi mogu u potpunosti usvajati humane vrednote. Svrha školskog preventivnog programa je upravo razvoj pozitivnih i humanih vrijednosti kod učenika.

Svakodnevni život u školskom okruženju zahtjeva kontinuirani rad s učenicima, učiteljima i roditeljima usmjeren prema razvoju različitih vještina i sposobnosti koje će osigurati uspješno nošenje učenika s izazovima suvremenog života poput ovisnosti, nasilničkih oblika ponašanja, bolesti i sličnog i poticati zdrav tjelesni i psihički razvoj djece. Svaka škola je jedinka za sebe, specifična u svom funkcioniranju te se u skladu s tim kontinuirano razvijaju odgovarajući preventivni programi i aktivnosti. U strukturi učenika OŠ Gola specifičan je veliki broj roditelja u poslovima poljoprivrede uz slabiji socioekonomski status, te manjak vremena za slobodne aktivnosti roditelja, kao i aktivnosti posvećene djeci. Iz toga se može zaključiti da se treba usmjeriti na upravljanje vremenom te organizaciju i raspodjelu učenikovih aktivnosti i jačanje i razvoj pedagoških vještina roditelja. Kao posljedica svega navedenog roditelji često imaju niska očekivanja spram školskog uspjeha i pripadajuće vrijednosti prenose i na učenike. Poteškoće u nastavi često proizlaze iz ovakvog općeg stanja i obiteljske situacije, pa se škola susreće s problemima discipline, nepoštivanja autoriteta i nedostatkom samokontrole odnosno lošim kanaliziranjem unutarnjih sukoba i agresivnosti. Uslijed različitih razina pedagoških kompetencija učitelja i specifičnosti svakog pojedinog razrednog odjela potreban je rad i jačanje autoriteta učitelja u nastavnom procesu. Sve spomenuto se nerijetko odražava na školski uspjeh učenika stoga učenicima treba dati alate za organizaciju vlastitog učenja i unapređenje vlastitih radnih navika uz prethodno emocionalno opismenjavanje i razvoj socijalnih vještina, kao i prosocijalnog ponašanja. Na istim poljima potreban je rad s roditeljima i njihovo osnaživanje, uslijed često skromnih mogućnosti roditelja da prenesu vlastita znanja na svoju djecu, a kako bi pedagoško djelovanje spram cijele škole kao živućeg organizma bilo sveobuhvatno i sustavno.

CILJEVI PROGRAMA:

* Razvijanje kvalitetnih i tolerantnih međuljudskih odnosa (nenasilno rješavanje sukoba)
* Prevencija emocionalnih teškoća, problema u ponašanju i svih oblika nasilja
* Razvijanje samopouzdanja kod učenika jačanjem svih kvaliteta ličnosti i zaštita mentalnog zdravlja učenika
* Prevencija ovisničkih oblika ponašanja (droga, alkohol, cigarete)
* Razvoj svijesti o važnosti očuvanja prirode
* Razvijati naviku kvalitetnog provođenja slobodnog vremena
* Razvijati stavove i ponašanja učenika o spolno odgovornom ponašanju i humanim odnosima među spolovima
* Prevencija školskog neuspjeha
* Razvoj socijalnih vještina
* Rad na samopouzdanju učenika
* Razvijanje radnih navika
* Razvoj vještina učenja

*RAD S UČENICIMA*

|  |  |  |  |  |  |
| --- | --- | --- | --- | --- | --- |
| **OSTALE AKTIVNOSTI/PROGRAMI** | | | | | |
| ***Naziv programa/aktivnosti kratak opis, ciljevi***  ***(može se sažetak programa staviti u privitak)*** | *Autor/i* | *Razred* | *Broj uč.* | *Voditelj, suradnici* | *Planirani broj susreta* |
| 1. **Susret s policijom – projekt (kurikulum)** | PU KKŽ I učiteljice 1. razreda | 1. razredi | 20 | učiteljice 1. razreda | 1 |
| 1. **Dm green city project – projekt (kurikulum)** | Pedagoginja | 1.-8. r. | 159 | pedagoginja razrednici/e | prema potrebi |
| 1. **Prekogranična suradnja HR-HU** | učiteljica Žuža Zabjan | 1.–4. razred | 13 | učiteljica Žuža Zabjan | 1 |
| 1. **Rode i njihova staništa – projekt (kurikulum)** | učiteljica Biserka Saboliček | 1.razred MŠ Gola | 10 | učiteljica Biserka Saboliček | više susreta, ožujak-rujan 2023. |
| 1. **Skupljamo baterije – projekt (kurikulum)** | učiteljice Ana-Marija Sataić i Helena Kovač Markov | 1. – 4.  razred PŠ Gotalovo | 7 | učiteljice Ana-Marija Sataić i Helena Kovač Markov, tvrtka „Friš“ | više susreta, rujan-svibanj 2022./2023. |
| 1. **Uređenje školskog dvorišta – projekt (kurikulum)** | Učiteljica Sanja Solić | 1.2., i 4. razred PŠ Otočka | 5 | Učiteljica Sanja Solić | prema potrebi |
| 1. **Učimo učiti** | pedagoginja Evelina Kovačić Šimunić | 5.r | 22 | pedagoginja Evelina Kovačić Šimunić uz suradnju razrednika | više susreta  listopad- svibanj 2022/  2023., |
| 1. **VAUkator** | Marijana Cenkovčan | 4.,5. i 6.r. | 53 | Marijana Cenkovčan,Evelina Kovačić Šimunić,  Igor Radmilović | Više susreta  Llstopad-svibanj |
| 1. **Zavrti se, poskoči i u Dječji tjedan uskoči** | Evelina Kovačić Šimunić | 3.i 4.r MŠ | 17 | Evelina Kovačić Šimunić i Društvo naša djeca Koprivnica |  |
| 1. **Sportski dan – integrirani nastavni dan (kurikulum)** | Sanja Šandrovčan, učiteljica TZK | svi razredi OŠ Gola | 159 | učiteljica TZK, učiteljice razredne nastave | 1 |
| 1. **Hrvatski olimpijski dan – integrirani nastavni dan (kurikulum)** | Sanja Šandrovčan, učiteljica TZK | svi razredi OŠ Gola | 159 | Sanja Šandrovčan, razrednici |  |
| 1. **Svjetski dan voda – integrirani nastavni dan (kurikulum)** | učiteljice razredne nastave | 1.- 4. R. | 73 | učiteljice razredne nastave |  |
| 1. **Plivanje – izvanučionična nastava (kurikulum)** | učitelji plivanja | 4.i 5. r. | 43 | Danijela Levak Matić,  Ana Marija Sataić,  Žuža Zabjan |  |
| 1. **Biciklijada do vode tekućice (rukavac rijeke Drave) – terenska nastava (kurikulum)** | učiteljica Ana- Marija Sataić | 1.-4. R. PŠ Gotalovo | 12 | učiteljice Ana- Marija Sataić i Jelena Starčević |  |
| 1. **Biljke i životinje uz vode i u vodama Prekodravlja  (kurikulum)** | učiteljica Sanja Solić | 4. razred PŠ Otočka | 1 | učiteljica Sanja Solić | prema potrebi, ožujak-travanj 2022. |
| 1. **Biciklijada – šuma Repaš – terenska nastava (kurikulum)** | učiteljice Sanja Šandrovčan i Sandra Slama | 5. i 6. razred | 44 | učiteljice Sanja Šandrovčan, Sandra Slama |  |
| 1. **Godišnja doba u zavičaju – izvanučionična nastava (kurikulum)** | učiteljice razredne nastave | 1.-4. razred | 69 | učiteljice RN | više susreta, rujan – lipanj 2022/  2023. |
| 1. **Sat razrednog odjela – Međupredmetne teme** | razrednici/e u suradnji s pedagoginjom (prema potrebi) | 1. -8. razredi | 159 | razrednici/e, pedagoginja | više susreta, rujan – lipanj 2022./2023. |
| 1. **Sat razrednog odjela –**   **Učimo učiti** | pedagoginja | 5. razredi | 22 | razrednici/e, pedagoginja | više susreta, studeni – svibanj 2022./2023. |

*RAD S RODITELJIMA*

|  |  |  |  |
| --- | --- | --- | --- |
| ***Opis  aktivnosti*** | ***Sudionici*** | ***Broj susreta*** | ***Voditelj/suradnici*** |
| 1. ***Individualno savjetovanje*** | | | |
| **Individualno savjetovanje roditelja provodi pedagoginja na vlastitu inicijativu, inicijativu razrednika/ce i/ili roditelja. Ono proizlazi iz potreba učenika I roditelja I korespondira s aktualnom odgojnom problematikom pojedinca. Ovdje je najvažnije pravovremeno I primjereno reagiranje odraslih s obzirom na potrebe učenika (promjene u životnim okolnostima, specifičnosti kronološke dobi djeteta I sl.) I kvalitetna komunikacija I izmjena informacija svih sudionika procesa.** | Roditelji | prema potrebi | pedagoginja, razrednici/e |
|  |  |  |  |
| 1. ***Edukacija na roditeljskim sastancima:***   ***teme,  razred, nazivi radionica/predavanja / aktivnosti s roditeljima*** | | | |
| **Zajedno s razrednicima dogovaraju se teme edukacija za roditelje, ovisno o interesu roditelja I o tekućoj odgojno-obrazovnoj problematici razreda u obliku predavanja, radionica I sl. Za svaki razredni odjel škole: 1. Radne navike I organizacija rada kod kuće, 2. Roditeljski uzor I roditeljski autoritet, 3. Kako se nositi s agresijom I nasilničkim ponašanjem, 4. Pubertet I adolescencija, 5. Slobodno vrijeme učenika, 6. Obiteljsko ozračje** | roditelji | 2 (jednom u polugodištu) | pedagoginja, razrednici/e |
|  |  |  |  |
| 1. **Projekt “Škola za roditelje”**  * **Projekt se realizira kroz 8 radionica na temu odnosa roditelja I djece**    1.Emocionalne potrebe roditelja – emocionalne potrebe djeteta             2. Kazna – da ili ne?             3. Intelektualni razvoj djece             4. Samopouzdanje – kako ga izgraditi?             5. Samostalnost djeteta – odgovornost             6. Sukob između djeteta i roditelja – kako ga riješiti?             7. Suradnja – kvalitetno provedeno vrijeme u obitelji             8. Sretno dijete – sretan roditelj | roditelji | Listopad-prosinac | pedagoginja |

*RAD S UČITELJIMA*

|  |  |  |  |
| --- | --- | --- | --- |
|  | | | |
| ***Tema, opis aktivnosti*** | ***sudionici*** | ***Broj susreta*** | ***Voditelj, suradnici*** |
| 1. ***Individualno savjetovanje o postupanju*** | | | |
| **Učitelji ovisno o prilikama u razrednom odjelu i vlastitim karakteristikama i potrebama dolaze na savjetovanje ili pedagoginja prepoznaje kada je i na koji način učitelju savjetovanje potrebno** | Učitelji | prema potrebi | pedagoginja, ravnateljica |
|  |  |  |  |
| 1. ***Grupni rad, osnaživanje  za rad na prevenciji problema u ponašanju***   ***-nazivi radionica/predavanja/ aktivnosti  s učiteljima*** | | | |
| **Stručni aktiv učitelja razredne nastave i Stručni aktiv učitelja predmetne nastave (predavanja i radionice) – teme: 1. Mindfulness – primjenjivost u praksi, 2. Samopouzdanje djeteta – koliko je važno?** | Učitelji | 2 | pedagoginja, ravnateljica, učitelji |
| **Učiteljsko vijeće (predavanje i radionica) – tema: 1. Profesionalnost u učiteljskom pozivu** | Učitelji | 1 | pedagoginja, ravnateljica, suradnici |
| 1. ***Unapređenje kvalitete rada s učenicima s teškoćama*** | | | |
| **Putem individualnog savjetovanja, Stručnog aktiva učitelja razredne nastave, Stručnog aktiva učitelja predmetne nastave , Učiteljskog vijeća – tematiziranje pojedinih teškoća u razvoju metodom razgovora prema ukazanoj potrebi, te predavanje/radionica: Teškoće u razvoju i primjereni programi obrazovanja** | Učitelji | prema potrebi, 1 predavanje | pedagoginja, ravnateljica |

## 

### 8.5. PROFESIONALNO INFORMIRANJE I USMJERAVANJE

Profesionalno informiranje počinje na satovima razrednika, predavanjima i uputama razrednika odnosno predmetnih nastavnika koji prate učenike i potiču razvoj njihovih sklonosti i interesa. Učenike na taj način razrednici vode prema spoznaji o vlastitim osobnostima koje će sigurno pomoći u odabiru budućeg zvanja.

Veliku ulogu u profesionalnoj orijentaciji ima pedagog koji usko surađuje sa Zavodom za zapošljavanje koji vrši anketiranje, upućuje učenike na razne specijalističke preglede i u dogovoru sa stručnjacima daje mišljenje o sklonostima i sposobnostima učenika i preporuke za konačni izbor zvanja. Pedagog će u dogovoru s razrednicima informirati i usmjeravati učenike osmih razreda na posebnim satovima, a prema mogućnostima organizirat će se i dva skupna roditeljska sastanka gdje će i roditelji biti upoznati s čimbenicima koji utječu na izbor zvanja. Uz te sastanke, a prema mogućnostima pozvat će se i drugi stručnjaci kao i ravnatelji srednjih škola gdje se namjeravaju upisati naši učenici kako bi olakšali roditeljima i učenicima odabir zvanja, tj. nastavak školovanja.

|  |  |
| --- | --- |
| **PLANIRANI POSLOVI** | **VRIJEME** |
| Radni sastanak u Zavodu za zapošljavanje | Ovisno o epidemiološkoj situaciji |
| Održavanje sata razrednika s temom „Izbor zvanja“ | Listopad |
| Održavanje roditeljskog sastanka uz gostovanje CISOK-a | Ovisno o epidemiološkoj situaciji |
| Održavanje roditeljskog sastanka na temu „Izbor zvanja“ | studeni/prosinac |
| Ispunjavanje anketa o profesionalnim namjerama učenika | Prosinac, ovisno o epidemiološkoj situaciji |
| Individualni razgovori s učenicima | tijekom školske godine |
| Predstavljanje raznih škola putem letaka, panoa i filmova | travanj, svibanj, lipanj, ovisno o epidemiološkoj situaciji |
| Izrada i podjela informativnih letaka o upisima u SŠ | svibanj/lipanj, ovisno o epidemiološkoj situaciji |
| Održavanje roditeljskog sastanka s informacijama vezanim uz postupak upisa u srednje škole | svibanj/lipanj |
| Suradnja sa srednjim školama | tijekom školske god.  (po potrebi) |
| Suradnja s razrednicima | tijekom školske god.  (po potrebi) |
| Suradnja sa stručnjacima | tijekom školske god.  (po potrebi) |